text: [{"text_idx": "#000004", "text": "Jilli mootummaa Eertiraa prezdaant Isaayyaas Afaworqiin durfamu daaw\u2019annaa hojii guyyaa sadihiitiif har\u2019a ganama gara Kaayiroo imaluu gabaafame. Ministeerri Odeeyfannoo biyyattii Yamane Gebremasqal fuula Twitter isaa irratti akka ibsetti, ministeerri haajaa alaa Usmaan Saalah fi gorsaan prezdaantichaa Yamane Gabr\u2019ab jila kana wajjiin kan imalan tahuu hime."}, {"text_idx": "#000005", "text": "Prezdaant Isaayyaas haaluma walfakkaatuun torbee tokko dura gara Suudaan imaluun hoggantoota biyyattii waliin kan mari\u2019ate tahuu odeeyfannoon ni addeessa. Haata\u2019u malee ajandaan mootummaa Eertiraa gara Suudaan fi Masritti deddeebisaa jiru maal akka tahe hin ibsamne."}, {"text_idx": "#000007", "text": "Gama biraatiin ammoo Ityoophiyaa, Masri fi Suudaan dhimma hidha laga Abbaay irratti marii kan itti fufan tahus, hanga ammaatti walii galtee irra kan hin gahin tahuu odeeyfannoon ni addeessa."}]